ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης εμβαδού 24,
18156 στρ. στη θέση «Βίλιζα - Προφήτης Ηλίας»
του Δήμου Κρωπίας Αττικής της ΠΕ Αν. Αττικής
λόγω πυρκαγιάς που εκδηλώθηκε στις 12.08.2017.
Επανακήρυξη ως αναδασωτέας, έκτασης συνολικού εμβαδού 2, 450 στρ., στη θέση «Ζάστανο
- Αγριόπετρες», περιφέρειας του Δήμου Σπετσών,
της Περιφερειακής Ενότητας Νήσων Περιφέρειας
Αττικής.
ΑΠΟΦΑΣΕΙΣ
Αριθμ. 1192
(1)
Κήρυξη ως αναδασωτέας έκτασης εμβαδού 24,
18156 στρ. στη θέση «Βίλιζα - Προφήτης Ηλίας» του Δήμου Κρωπίας Αττικής της ΠΕ Αν. Ατ-
τικής λόγω πυρκαγιάς που εκδηλώθηκε στις
12.08.2017.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις διατάξεις: α) του άρθρου 117 παρ. 3 και άρθρου
24 παρ. 1 του Συντάγματος της Ελλάδος.
β) Του ν. 3200/1955 «περί διοικητικής αποκεντρώσεως» όπως αυτές τροποποιήθηκαν μεταγενέστερα.
γ) Των άρθρων 6 και 280 του ν. 3852/2010 (ΦΕΚ
87/Α’/7.6.2010) "Αρχιτεκτονική της Αυτοδ/σης και της
Αποκ. Διοίκησης - Πρόγραμμα Καλλικράτης".
δ) Του π.δ/τος 135/2010 (ΦΕΚ 228/Α’/27.12.2010) «Οργανισμός της Αποκ. Διοίκησης Αττικής».
ε) Του ν. 3861/2010 (ΦΕΚ 112/Α’/13.7.2010) «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο - Πρόγραμμα Διαύγεια
- και άλλες διατάξεις».
στ) Του ν. 998/1979 «Περί προστασίας των Δασών και
των Δασικών εν γένει εκτάσεων της Χώρας» (Α’/289),
όπως ισχύει σήμερα και ειδικότερα:
στα) Του άρθρου 41.
στβ) Του άρθρου 38 παρ. 1, όπως τροποποιήθηκε με το
άρθρο 35 παρ. 1 του ν. 4280/2014 (ΦΕΚ 159/Α’/8.8.2014).
στγ) Του νέου άρθρου 67 Α παρ. 7α όπως προστέθηκε
με το άρθρο 40 του ν. 4280/2014.
ζ) Του άρθρου 53 παρ. 1 εδαφ. ια του ν. 4280/2014
(Α’/159).
η) Των αριθμ. οικ. 179200/5059/20.12.2012 και
133002/6552 πε/22.1.2016 εγκυκλίων του ΥΠΕΚΑ και
του ΥΠΕΝ αντίστοιχα.
θ) Της αριθμ. 160417/1180/9.7.1980 εγκυκλίου δ/γής
του Υπ. Γεωργίας.
ι) Του ν. 3208/2003 «Περί προστασίας δασικών οικοσυστημάτων κ.τ.λ.», (Α’/303), όπως τροποποιήθηκε και
ισχύει σήμερα.
ια) Του υπ’αρ. 32/2016 π.δ/τος (ΦΕΚ 46/Α’/31.3.2016)
Περί ορισμού επιστημ. κριτηρίων για την υπαγωγή
εκτάσεων στις περιπτώσεις 1, 2 και 5 του αρθρ. 3 του
ν. 998/1979, ως ισχύει.
ιβ) της αριθμ. 15869/15.5.2017 (ΦΕΚ 250/Υ.Ο.Δ.Δ./
26.5.2017) απόφασης του Υπουργού Εσωτερικών, περί
διορισμού του Σπυρίδωνα Κοκκινάκη στη θέση του Συντονιστή της Αποκεντρωμένης Διοίκησης Αττικής, για
πενταετή θητεία.
2. Την από 13.10.2017 έκθεση αυτοψίας της δασονόμου του Δασονομείου Κορωπίου.
3. Την Δ.Υ./14.02.2018 εισήγηση - έκθεση φωτοερμηνείας αρμόδιας δασολόγου του Δασαρχείου Πεντέλης.
4. Την αριθμ. 618/13042/07.03.2018 πρόταση του αρμόδιου Δασαρχείου Πεντέλης, σχετικά με την κήρυξη
ως αναδασωτέας της αναφερόμενης στο θέμα έκτασης,
αποφασίζουμε:
Από την συνολικά καμένη έκταση των 51, 35695 στρ.
(πενήντα ενός στρεμμάτων και τριάντα πέντε χιλιάδων
εξακοσίων ενενήντα πέντε εκατοντάκις χιλιοστών του
στρέμματος) από την πυρκαγιά στις 12.08.2017 στη θέση
"Βίλιζα - Προφήτης Ηλίας" του Δήμου Κρωπίας:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Ιουνίου 2018
ΤΕΥΧΟΣ  ΤΕΤΑΡΤΟ
Αρ. Φύλλου 225
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
Κηρύσσουμε ως αναδασωτέα λόγω πυρκαγιάς δημόσια δασική έκταση - δάσος, συνολικού εμβαδού
24, 18156 στρ (εικοσιτεσσάρων στρεμμάτων και δεκαοκτώ χιλιάδων εκατόν πενήντα έξι εκατοντάκις χι-
λιοστών του στρέμματος), που αποτελείται από δύο
ανεξάρτητα τμήματα όπως απεικονίζονται με μαύρη
περίμετρο στο τοπογραφικό διάγραμμα κλίμακας
1:2000 και στο συνημμένο απόσπασμα φ.χ. ΓΥΣ 6456/7
κλ. 1:5000 που προσαρτάται και συνοδεύει την παρούσα ως εξής:
Τμήμα (Α) με στοιχεία οριογραμμής (11, 12, 13, ..., 20,
28, 27, 26, 29, 30, 31, 32. 11) εμβαδού 23, 31932 στρ.
(εικοσιτριών στρεμμάτων και τριάντα ενός χιλιάδων
εννιακοσίων τριάντα δύο εκατοντάκις χιλιοστών του
στρέμματος) με όρια:
Βόρεια, Νότια και Δυτικά: με δημόσια δασική έκταση
Ανατολικά: με μη δασική έκταση και με δημόσια δασική έκταση.
Τμήμα (Β) με στοιχεία οριογραμμής (2, 3, 4, 21. 3) εμβαδού 0, 86224 στρ. (ογδόντα έξι χιλιάδων διακοσίων
είκοσι τεσσάρων εκατοντάκις χιλιοστών του στρέμματος) με όρια:
Βόρεια: με μη δασική έκταση
Νότια, Ανατολικά και Δυτικά: με δημόσια δασική έκταση
Εξαιρούνται της κήρυξης:
1) Το τμήμα (Γ) της έκτασης με στοιχεία (4, 5, 6, 7,
8, 9, 10, 11, 32, 31, 30, 29, 26, 25, 24, 23, 22. 4) εμβαδού 24, 74505 στρ. καθώς περιλαμβάνεται στην με
αριθμ. 2963/11.09.2012 απόφαση του Γ.Γ.Α.Δ. Αττικής περί «κήρυξης ως αναδασωτέας έκτασης εμβα-
δού 193, 532 στρ. στη θέση Βίλιζα - Προφήτης Ηλίας»
Δήμου Κρωπίας της Περιφερειακής Ενότητας Ανατ.
Αττικής μετά την πυρκαγιά στις 14.09.2011" (Φ.Ε.Κ.
573/Δ’/09.10.2012), καθώς τυγχάνει εφαρμογής του
νέου άρθρου 67 Α παρ. 7α όπως προστέθηκε με το
άρθρο 40 του ν. 4280/2014, μετά την κατάργηση του
έκτου άρθρου του ν. 3621/2007 (σχ. παρ. 1ια άρθρου
53 του ν. 4280/2014).
2) Το τμήμα (Δ) της έκτασης με στοιχεία (1, 2, 21, 22,
23, 24, 25, 26, 27, 28, 20. 1) εμβαδού 2, 43034 στρ. καθώς περιλαμβάνεται στην αριθμ. 2173/09.04.1998 Πράξη
Χαρακτηρισμού του Δασάρχη Πεντέλης, η οποία έγινε οριστική και τελεσίδικη σύμφωνα με το με αριθμ.
2012/23.06.1998 έγγραφο της Δ/νσης Δασών Ανατ. Αττικής και χαρακτηρίζεται ως μη δασική της παρ. 6α του
άρθρου 3 του ν. 998/1979.
Άλλα στοιχεία:
Από την Δ.Υ./14.02.2018 εισήγηση-έκθεση φωτοερμηνείας της αρμόδιας δασολόγου του Δασαρχείου Πεντέ-
λης προκύπτει ότι:
Τα τμήματα (Α) και (Β), σύμφωνα με τον προσωρινό
Κτηματικό Χάρτη (Π.Κ.Χ.) και τον Προσωρινό Κτηματολογικό Πίνακα (Π.Κ.Π.) εμπίπτουν σε ευρύτερη έκταση με
ΚΑ 1169322247 και στοιχεία: Δάσος και Δασική έκταση
/δημόσια δασική έκταση.
Από την φωτοερμηνεία αεροφωτογραφιών της Γ.Υ. Σ.
και ορθοφωτογραφιών των ετών 1939, 1945, 1967, 1978,
1988, 1998, 2001, 2006 και 2010 προέκυψε ότι η καμένη
έκταση (τμήματα Α, Β και Γ) αποτελεί τμήμα του δασικού
οικοσυστήματος του όρους του Υμηττού (ανατολικοί
πρόποδες) και καλύπτεται με πυκνή ξυλώδη δασική
βλάστηση που αποτελείται από πυκνό πευκοδάσος και
αείφυλλα πλατύφυλλα.
Αναλυτικά αναφέρεται στη φωτ/νεία οτι, τα τμήματα με στοιχεία (Α) και (Β) καλύπτονταν μέχρι και
το έτος 1945 με πυκνό πευκοδάσος και κατά θέσεις
παρατηρούνται εκχερσώσεις της δασικής βλάστησης, στις οποίες έχουν κατασκευαστεί αναβαθμίδες
και ξερολιθιές και οι οποίες καλλιεργούνταν μέχρι το
έτος 1967, όπου επανεμφανίζεται η δασική βλάστηση
λόγω εγκατάλειψης των καλλιεργειών. Στη συνέχεια
το έτος 1978 παρατηρείται μείωση της δασικής βλάστησης στο ανατολικό τμήμα της έκτασης λόγω πιθα-
νής πυρκαγιάς. Το 1988 γίνεται επανεγκατάσταση της
δασικής βλάστησης με φυσική αναγέννηση κατόπιν
της προαναφερόμενης πυρκαγιάς ενώ συγχρόνως
παρατηρούνται εκχερσώσεις κατά θέσεις στην βόρεια πλευρά της έκτασης, λόγω του δημιουργηθέντος
οικισμού Βίλιζα. Το έτος 1998 και 2001 παρατηρείται
αύξηση της πυκνότητας της δασικής βλάστησης στο
καμένο τμήμα της ενώ συγχρόνως παρατηρούνται
περαιτέρω ανθρωπογενείς επεμβάσεις εμβαδού 4,
29321 στρ. του (Α) τμήματος, όπως απεικονίζεται
με γκρί χρωματισμό στο Σχέδιο που συνοδεύει την
ΔΥ/14-02-2018 έκθεση φωτ/νείας. Τέλος το 2006, το
2010 και κατά την ημέρα της πυρκαγιάς η έκταση
καλυπτόταν από δασική βλάστηση (πεύκα, σχίνα, άρκευθο και αγριελιές) η οποία αποτελούσε μέσω της
αμοιβαίας αλληλεξάρτησης και αλληλεπίδρασής τους
ιδιαίτερη βιοκοινότητα (δασοβιοκοινότητα). Έχει τα
οικολογικά χαρακτηριστικά της δασοβιοκοινότητας
και του ιδιαίτερου δασογενούς περιβάλλοντος μαζί
με την εκεί συνυπάρχουσα χλωρίδα και πανίδα, συμβάλλοντας στην οικολογική ισορροπία του περιβάλ-
λοντος της περιοχής (1κ σχ.), ενώ στο εκχερσωμένο
τμήμα παραμένουν οι επεμβάσεις.
Όλη η έκταση των τμημάτων (Α), (Β) και (Γ) περιλαμβάνεται στην με αριθμ. 146995/π.ε./23.01.1936 απόφαση
του Υπουργού Γεωργίας περί "κηρύξεως ως αναδασωτέας στην περιοχή Κρωπίας" (Φ.Ε.Κ. 24/Β’/05.02.1936).
Επίσης τα ανωτέρω τμήματα της έκτασης περιλαμβάνονται στην δήλωση του Δημοσίου του ν. 2308/1995
για τις δασικές και χορτολιβαδικές εκτάσεις στα πλαίσια
του Εθνικού Κτηματολογίου για τον Δήμο Κρωπίας, βάσει του τεκμηρίου κυριότητας του Ελληνικού Δημοσίου
σύμφωνα με το με αριθμ. 2468/18.06.2015 έγγραφο της
Δ/νσης Δασών Ανατ. Αττικής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
Σκοπός της κήρυξης της ανωτέρω έκτασης εμβαδού 24, 18156 στρ. ως αναδασωτέας, είναι η δημι-
ουργία -αποκατάσταση της καταστραφείσας δασικής
βλάστησης από την πυρκαγιά που εκδηλώθηκε στις
12.08.2017, η διατήρηση του δασικού χαρακτήρα αυτής, ο αποκλεισμός διάθεσής της για άλλη χρήση, η
προστασία -διατήρηση της ισορροπίας του φυσικού
περιβάλλοντος.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(σχ. άρθρο 90 π.δ/τος 63/2005) (Α’/98).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Μαΐου 2018
Ο Συντονιστής
Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
Αριθμ. 29245/795
(2)
Επανακήρυξη ως αναδασωτέας, έκτασης συνολικού εμβαδού 2, 450 στρ., στη θέση «Ζάστανο -
Αγριόπετρες», περιφέρειας του Δήμου Σπετσών,
της Περιφερειακής Ενότητας Νήσων Περιφέρειας
Αττικής.
Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη
1. Τις διατάξεις: α) των άρθρων 24 παρ. 1 και 117 παρ. 3
του Συντάγματος της Χώρας.
β) Του ν. 3200/1955 «περί διοικητικής αποκεντρώσεως», όπως τροποποιήθηκε και συμπληρώθηκε με το
ν.δ. 532/1970 (ΦΕΚ 103/τ.Α’/1970) και το π.δ. 332/1983
(ΦΕΚ 119/τ.Α’/1983)
γ) των αρθρ. 6 και 280 του ν. 3852/2010 (ΦΕΚ 87/Α’/76-2010) «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης- Πρόγραμμα Καλλικράτης».
δ) Του π.δ. 135/2010 (ΦΕΚ 228/Α’/2010) περί Οργανισμού της Αποκεντρωμένης Διοίκησης Αττικής και του
υπ’αριθμ.: 115421/245/7-2-2011 εγγράφου Υπουργείου
Περιβάλλοντος, Ενέργειας και Κλιματικής Αλλαγής «Διευκρινήσεις αναφορικά με τις αρμοδιότητες των δασικών
υπηρεσιών σύμφωνα με τους νέους οργανισμούς των
Αποκεντρωμένων Διοικήσεων».
ε) Του ν. 3861/2010 (ΦΕΚ 112/Α’/13-7-2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων, στο διαδίκτυο -Πρόγραμμα Διαύγεια
- και άλλες διατάξεις».
στ) Του ν. 4280/2014 (ΦΕΚ 159/Α’/8-8-2014) και του
ν. 998/1979 (ΦΕΚ 289/τ.Α’/29-12-1979) «περί προστασίας
των δασών και των δασικών εν γένει εκτάσεων της Χώρας» και ειδικότερα των άρθρων 41 και 38 - παρ. 1, όπως
αντικαθίσταται με την παρ. 1, άρθρου 35, ν. 4280/2014,
του άρθρου 53, παρ. 1, εδαφ. ια και του νέου άρθρου
67Α, παρ. 7Α, όπως προστέθηκε με το άρθρο 40 του
ν. 4280/2014.
ζ) Της αριθμ.: οικ. 179200/5059/20-12-2012 εγκυκλίου
του ΥΠΕΚΑ και της αριθμ: 133002/6552π.ε./22-1-2016
εγκυκλίου του ΥΠΕΝ.
η) Της αριθμ.: 160417/1180/9-7-1980 εγκυκλίου διαταγής του Υπουργείου Γεωργίας.
θ) Του ν. 3208/2003 (ΦΕΚ Α’/303/24-12-2003) «Περί
προστασίας δασικών οικοσυστημάτων κ.λπ.», όπως τροποποιήθηκε και ισχύει σήμερα.
ι) Του π.δ. 32/2016 περί ορισμού επιστημονικών κριτηρίων για την υπαγωγή εκτάσεων στις περιπτώσεις 1,
2 και 5 του αρθρ. 3 του ν. 998/1979.
2. Το αρθρ. 28, ν. 4325/2015 (ΦΕΚ 47/A’/2015) και την
αριθ. 15869/15-5-2017 απόφαση Υπουργού Εσωτερικών
με την οποία διορίστηκε, με πενταετή θητεία, ο Σπυρίδων Κοκκινάκης του Χρήστου, Συντονιστής της Αποκε-
ντρωμένης Διοίκησης Αττικής (ΦΕΚ ΥΟΔΔ/250/26-5-2017).
3. Την υπ’αριθμ.: 9585/228/10-2-2017 (ΑΔΑ: ΩΞΕ10Ρ1ΚΕ9Τ) απόφαση της Δ/νσης Δασών Πειραιά περί «Ανάρτη-
σης του Δασικού Χάρτη περιοχών τοπικών/δημοτικών
κοινοτήτων των δήμων Αίγινας, Αγκιστρίου, Κυθήρων,
Πόρου, Σπετσών, Τροιζηνίας και Ύδρας, Περιφερειακής
Ενότητας Νήσων της Περιφέρειας Αττικής και πρόσκλησης για υποβολή αντιρρήσεων κατά του περιεχομένου
του», σύμφωνα με την οποία, η έκταση που προτείνεται
για κήρυξη, εμπίπτει εντός περιοχής για την οποία έγινε
ανάρτηση του δασικού χάρτη.
4. Την υπ’αριθμ.:109510/3092/21-12-2017 (ΦΕΚ
44/Δ’/9-1-2018) (ΑΔΑ: 7ΧΙΧΟΡ1Κ-ΞΓΣ) απόφαση του
Συντονιστή Αποκεντρωμένης Διοίκησης Αττικής, περί
«Μερικής Κύρωσης του δασικού χάρτη των τοπικών και
δημοτικών κοινοτήτων των δήμων Αίγινας, Αγκιστρίου, Κυθήρων, Πόρου, Τροιζηνίας - Μεθάνων, Ύδρας και
Σπετσών, της Περιφερειακής Ενότητας Νήσων της Περιφέρειας Αττικής».
5. Την υπ’αριθμ.: Δ/271463/20-8-1982 (ΦΕΚ 290/Δ’/
12-7-1983) απόφαση Νομάρχη Πειραιά, περί κήρυξης ως
αναδασωτέας λόγω πυρκαγιάς, διακατεχόμενης δασικής
έκτασης εμβαδού 550, 00 στρ., στη θέση Αγριόπετρες
του Δήμου Σπετσών του Διαμερίσματος Πειραιά, με την
οποία έχει κηρυχθεί ως αναδασωτέα η έκταση που προτείνεται για επανακήρυξη.
6. Την υπ’αριθμ.: 65385/2020/16/13-3-2018 πρόταση
του αρμοδίου Δασαρχείου Πόρου -με την από ΔΥ/8-32018, συνημμένη σε αυτό, έκθεση αυτοψίας-, σχετικά με
την επανακήρυξη ως αναδασωτέας λόγω εκχέρσωσης
δασικής έκτασης, συνολικού εμβαδού 2, 450 στρ., στη
θέση «Ζάστανο - Αγριόπετρες» περιφέρειας Δήμου Σπετσών, που καταστράφηκε από παράνομη εκχέρσωση η
οποία έλαβε χώρα από το έτος 2016 και εντεύθεν.
7. Την εκ του Συντάγματος υποχρέωση για την επανεγκατάσταση της δασικής βλάστησης που καταστράφηκε
από παράνομη εκχέρσωση και η οποία θα αποκατασταθεί με φυσική αναγέννηση ή με πρόγραμμα τεχνητής
αναδάσωσης, σύμφωνα με τις εκάστοτε ισχύουσες διατάξεις, αποφασίζουμε:
Επανακηρύσσουμε ως αναδασωτέα, λόγω παράνομης εκχέρσωσης, δημόσια δασική έκταση συνολικού
εμβαδού 2, 450 στρ. (δύο στρεμμάτων και τετρακοσίων
πενήντα χιλιοστών του στρέμματος) στη θέση «ΖάστανοΑγριόπετρες» περιφέρειας του Δήμου Σπετσών, η οποία
απεικονίζεται στο από 13-3-2018 τοπογραφικό διάγραμμα κλίμακας 1:1000 που προσαρτάται στην παρούσα και
στο ενσωματωμένο σε αυτό απόσπασμα φύλλου χάρτη
Γ.Υ.Σ 7329/5 κλίμακας 1:5000, με μαύρο περίγραμμα ως:
α) Τμήμα εμβαδού 1, 203 στρ., με στοιχεία οριογραμμής
«Α, Β, Γ, Δ, Ε, Ζ, Η, Θ, Ι, Κ, Λ, Μ, Ν, Ξ, Ο, Π, Ρ, Σ, Τ, Υ, Φ, Χ,
Ψ, Ω, Α» και β) Τμήμα εμβαδού 1, 247 στρ., με στοιχεία
οριογραμμής «α, β, γ, δ, ε, ζ, η, θ, ι, κ, λ, μ, ν, ξ, ο, π, ρ, σ,
τ, υ, φ, χ, ψ, ω, α’, ζ’, η’, θ’, ι΄, κ’, λ’, τ’, α» και όρια: Βόρεια
με δασική αναδασωτέα έκταση, Ανατολικά με δασική
αναδασωτέα έκταση, Νότια με δρόμο, με δασική αναδασωτέα έκταση και με μη δασική έκταση και Δυτικά με
δασική αναδασωτέα έκταση.
Οι συντεταγμένες των κορυφών της ως άνω έκτασης,
κατά ΕΓΣΑ ’87 αποτυπώνονται στους ενσωματωμένους
στο από 13-3-2018 τοπογραφικό διάγραμμα κλίμακας
1:1000 πίνακες.
Η έκταση των 2, 450 στρ., που επανακηρύσσεται ως
αναδασωτέα, λόγω εκχέρσωσης, εμφανίζεται με κωδιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
κούς ΔΔ και ΑΔ στον αναρτημένο και μερικώς κυρωμένο δασικό χάρτη Δήμου Σπετσών και καλυπτόταν -
σύμφωνα με την πρόταση του Δασαρχείου Πόρου και
την συνημμένη σε αυτή έκθεση αυτοψίας - από δασική
βλάστηση αποτελούμενη από αναγέννηση χαλεπίου
πεύκης και θαμνώδη δασική βλάστηση της διάπλασης
των αείφυλλων πλατύφυλλων (σχίνα, ασπάλαθους κ.λπ.),
που μαζί με την συνυπάρχουσα χλωρίδα και πανίδα,
αποτελούσε -μέσω αμοιβαίας αλληλεξάρτησης και αλληλεπίδρασης-, ιδιαίτερη δασοβιοκοινότητα και ιδιαίτε-
ρο δασογενές περιβάλλον (Σχετ. 1ι) που συνέβαλε στη
διατήρηση της φυσικής και βιολογικής ισορροπίας και
εξυπηρετούσε τη διαβίωση του ανθρώπου εντός του
φυσικού περιβάλλοντος.
Σκοπός της κήρυξης ως αναδασωτέας της ανωτέρω
έκτασης εμβαδού 2, 450 στρ., είναι η προστασία για την
επανεγκατάσταση της δασικής βλάστησης, που καταστράφηκε από παράνομες επεμβάσεις, η διατήρηση του
χαρακτήρα της ως δασικής, προς αποφυγήν αλλαγής
προορισμού χρήσης αυτής, ο εξωραϊσμός του τοπίου
καθώς και η εξασφάλιση της ισορροπίας του φυσικού
περιβάλλοντος.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(αρθρ. 90, π.δ. 63/2005).
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Μαΐου 2018
Ο Συντονιστής
Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 225/08.06.2018
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20180400225.pdf | Tokens: 17288]